**Ηράκλειο – Βιβλιοθήκη – 2024-2025**

**Σεμινάρια Αναζήτησης Επιστημονικής Πληροφορίας Για Προπτυχιακούς/ες Φοιτητές/τριες**

**επίπεδο I**

Οδηγός μας για τις αναζητήσεις είναι η ιστοσελίδα της Βιβλιοθήκης [www.lib.uoc.gr](http://www.lib.uoc.gr)

Στην ενότητα Τοπικές Συλλογές υπάρχουν οι σύνδεσμοι για όλους του καταλόγους και τα εργαλεία που χρησιμοποιούμε στην αναζήτηση Βιβλιογραφίας.:

1.Για Βιβλία σε έντυπη μορφή αναζητώ στον Κατάλογο Βιβλιοθήκης.

2. Για Ηλεκτρονικά βιβλία, στον κατάλογο Ηλεκτρονικών Βιβλίων.

3. Για περιοδικά, στον κατάλογο Ηλεκτρονικών περιοδικών (τα περιοδικά σε έντυπη μορφή τα αναζητώ στον Κατάλογο Βιβλιοθήκης).

4. Για αναζήτηση βιβλιογραφίας επιλέγω Βάσεις Δεδομένων.

**Να θυμάστε ότι μέσω του Τμήματος Διαδανεισμού, μπορούμε να εντοπίσουμε και να φέρουμε υλικό που δεν έχουμε στη Βιβλιοθήκη.**

Απλή και συγκεκριμένη αναζήτηση βιβλίου ή άρθρου, σημαίνει ότι αναζητώ σε έναν κατάλογο. Αναζήτηση με βάση το θέμα σημαίνει ότι επιλέγω μία ή περισσότερες Βάσεις Δεδομένων. Για βιβλία χρησιμοποιώ γενικούς όρους γιατί οι αναζητήσεις πραγματοποιούνται στους τίτλους και τα γενικά θέματα του βιβλίου. Για αναζήτηση θεματική επιλέγω εξειδικευμένους όρους, λέξεις-κλειδιά.

**Το θέμα μου και τις λέξεις- κλειδιά που θα χρησιμοποιήσω,** **τα μεταφράζω πάντα στα αγγλικά.**

## Στο σεμινάριο χρησιμοποιήσαμε τη Βάση PROQUEST

## Όλες οι Βάσεις επικοινωνούν μεταξύ τους και μέσω της διασύνδεσης, μπορείτε να πάρετε τα πλήρη κείμενα άρθρων, τα οποία είναι δημοσιευμένα σε περιοδικά που το Π.Κ. αγοράζει. Απαραίτητη προϋπόθεση είναι να είστε συνδεδεμένοι στο Δίκτυο του Πανεπιστημίου:

## Α. Σε υπολογιστές εντός της Πανεπιστημιούπολης,

## β. στο ασύρματο δίκτυο του Πανεπιστημίου (EDUROAM).

## γ. Από το σπίτι, έχοντας ενεργοποιήσει τη σύνδεση VPN για απομακρυσμένη πρόσβαση. Δείτε πως στη σελίδα:

## <https://ict.uoc.gr/index.php/el/ypostiriksi/egxeiridia>

## Άλλη βάση που μπορείτε να χρησιμοποιείτε και είναι σχεδιασμένη για προπτυχιακούς φοιτητές/τρις είναι η Academic Search Ultimate.

## Η επιλογή Βάσης είναι προσωπική υπόθεση αλλά καλύτερα να συνδυάζονται περισσότερες από μία Βάσεις. Η Google Scholar δεν απορρίπτεται αλλά δεν πρέπει να είναι η πρώτη μας επιλογή.

## Για να αξιοποιήσω πλήρως τις Βάσεις, κάνω εγγραφή και δημιουργώ Alerts ώστε να κρατάω κάπου τις αναζητήσεις και να ενημερώνομαι για κάθε νέο άρθρο που δημοσιεύεται και πιθανόν να με ενδιαφέρει.

## Χρησιμοποιώ τα φίλτρα στο αριστερό τμήμα της σελίδας αποτελεσμάτων.

## Σε οποιαδήποτε εργασία που εκπονείτε ή δημοσιεύετε, πρέπει να παραθέτετε τις αναφορές στις πηγές τις οποίες χρησιμοποιήσατε και οπωσδήποτε να παραθέτετε τη Βιβλιογραφία σας στο τέλος.

## Ο τρόπος παρουσίασης της βιβλιογραφίας είναι θέμα προτύπου. Το πρότυπο που θα ακολουθήσετε και οι οδηγίες συγγραφής μιας αναφοράς ή εργασίας, δίνονται από το Τμήμα ή το συγκεκριμένο μάθημα / εργαστήριο.

## Για να έχετε συγκεντρωμένη τη βιβλιογραφία σας και να μπορείτε να τη διαχειρίζεστε, μπορείτε να χρησιμοποιείτε ένα από τα ελεύθερης πρόσβασης προγράμματα διαχείρισης βιβλιογραφίας όπως είναι το Zotero (<https://www.zotero.org/>) και το Mendeley (<https://www.mendeley.com/search/>) .

Για οποιαδήποτε ερώτηση, απορία ή για βοήθεια, αν χρειαστείτε στις αναζητήσεις σας, μπορείτε να επικοινωνείτε μαζί μας στη διεύθυνση : [libh@lib.uoc.gr](mailto:libh@lib.uoc.gr) που θα βρείτε στην αρχική σελίδα της Βιβλιοθήκης, στη ενότητα Επικοινωνία. Μπορείτε να στέλνετε ερωτήματα και στη διεύθυνση [vitsaxam@uoc.gr](mailto:vitsaxam@uoc.gr).